Kombinacia Aspectonu a Mucosolvanu (2 ročne dieťa)
Dobrý deň,
Dcéra(2r4m)mala suchy dráždivý kašeľ. Užívala robitusin a aspecton.Začala vykasliavat, odporucali vysadiť robitusin a nasadiť mucosolvan.Pani lekárnička povedala,že to môžem kombinovať s aspectonom.Ale zabudla som sa opýtať ako. Prosím v akom intervale a ako to môžem kombinovať. Ďakujem
Dobrý deň,
ďakujeme za Vašu otázku.
Aspecton junior je určený na suchý dráždivý kašel. Utišujúce pôsobenie sa dosahuje vysokým podielom slizovitých látok vo výťažku lišajníka islandského. Podráždené sliznice sú tak chránené pred vonkajším napadnutím, čím sa zabráni vzniku kašľa.
Mucosolvan obsahuje ambroxoliumchlorid, ktorý zvyšuje vylučovanie hlienu z dýchacích ciest, uľahčuje jeho vykašliavanie a zmierňuje kašeľ.
Pri súčasnej kombinácii lieku podporujúceho vykašliavanie s liekom tlmiacim kašeľ môže dôjsť k sťaženému uvoľňovaniu hlienov. Z tohto dôvodu je potrebné medzi jednotlivými prípravkami zachovávať dostatočný časový rozostup (4 až 6 hodín), resp. v prípade záchvatov nočného kašľa podávať Aspecton len pred spaním.
Prajem pekný zvyšok dňa.
S pozdravom
PharmDr. Veronika Kiabová